Bdew il- kampjonati u d- diskussjonijiet fuq ir- riżultati u l- prestazzjonijiet . Imma jien qisni dawn inħallihom għal waqt xi kafe ' jew birra . Inutli noqgħod nagħmilha ta' kowċ jien ukoll u ningħaqad mal- miljuni li diġa' jeżistu quddiem it- televixin . Minn issa nibdew insibu x' ngħidu : tal- Catania kien qisu wieħed tifel li kien jilgħab magħna fit- triq meta konna żgħar u li meta jitlef kien dejjem idur għall- oħrajn ; is- sapporters tal- Milan ma tħallewx imorru Genoa għax kienu ser jipperikolaw l- ordni pubbliku wara li tnax -il sena ilu ( le le , mhux eżattament ilbieraħ ) kien inqatel partitarju Genoan fl- istess logħba ( iva , għax wara kollox hija 'l ogħba' ) ; il- United kisbu l- ewwel rebħa ( forsi meta l- anqas li kien jistħoqqilhom ) u issa beda anke l- kampjonat Malti . Imma qisu l- akbar għagħa bħalissa hija din l- imbierka logħba fil- Vitorja , proprju . Ħewla din il- biċċa xogħol , u l- għażla tad- data ma kinitx koinċidenza . F' Maltam fil- kuntest tat- tim nazzjonali , diffiċilment ngħidu li għandna xi rivalita' . . . u għal din il- logħba ddeċidejna lli noħolquha ( forsi frott l- istorja kemm kemm imċajpra li għallmuna , imma nsomma ) . Sakemm l- għajta sarraf biex ittella' n- nies il- grawnd , merħba biha , u prosit lil min jieħu l- inizjattiva . Anzi nittama li ma tkunx ta' darba . U ma jimpurtax x' ikun ir- riżultat : fih innifsu sabiħ li eluf ta' persuni jieħdu gost bl- okkażjoni u l- futbol ikun biss il- mezz biex xiħaġa hekk tinvolvi daqstant nies f' daqqa u jieħdu gost . . . l- isbaħ element tal- logħba . Fuq il- midja tant mifruxa u aċċessibbli ssib bosta stejjer ta' kull tip , u spiss tispiċċa tiddubita mill- awtentiċita' jew il- ġenwinita' tagħhom . Imma din irrid nemmen li hi vera : . " Ma narahiex ġusta li taqla' l- flus għal xiħaġa li wara kollox hija divertiment " . Hekk sabiħ il- futbol . Ħalluni noħlom ftit . Dalwaqt naqbadha . U għadni ma nafx sew jekk huwa qiegħed nirrealizza li sejjer . F' Ottubru għandi nirrapporta l- uffiċċju . Mhux hawn imma , fejn meta nħares 'il barra mit- tieqa qiegħed nara ċlampu u xita nieżla bil- lajma . Minflok għandi nkun Ta' Xbiex , inħares ( nittama ) lejn il- jottijiet fuq baħar żejt . U dawn is- sentejn u ftit xhur ikunu għaddew qisu qatt ma kien xejn . Meta nerġa' lura anke għal ftit jiem inħossni qisni qatt ma tlaqt . Aħseb u ara issa , li mhix vakanza . Allura qiegħed inħares lejn l- affarijiet li kont mixtieq minnhom hawnhekk . U fuq fil- lista jkolli ngħid li hemm . . . erm , iva l- futbol . U iva l- familja u l- ħbieb u hekk . Imma lilhinn minn hekk , il- laqgħat tal- kumitat , tiela' u nieżel Ta' Qali ( aktar is- Centenary milli l- Istejdjum Nazzjonali ) , iż- żmien li nqatta' naqra u nistad għal ideat ġodda li forsi jistgħu jagħtu nifs jew impetu ġdid f' ambjent ikkakkmat b' nies li għalihom il- futbol kien dak li kienu jsegwu l- Gżira . Il- futbol Malti ma nibqax insegwih biss mill- internet u dak internazzjonali , sfortunatament , ma nibqax insegwih daqstant direttament mill- grawnd . Għalhekk ħa nilħaq nipprova mmur nara xi logħba mil- lig Franċiż qabel ma nerġa' lura . U kważi anke logħba internazzjonali tal- Lussemburgu ma rridx nitlef . Insomma , dik ma tkunx wisq differenti minn fejn sejjer . . .